2019. május 10-én 20.00 órakor a Díszteremben

Dr. Szalárdy Levente

neurológus, idegtudományi kutató

tart előadást
Egéragytól betegágyig
Transzlációs medicina az idegrendszeri betegségekben

címmel.

Az elmúlt évtizedek korábban elképzelhetetlen technikai fejlődést hoztak az idegtudományban, amelyhez a humán genom feltárása, az új generációs génszekvenálás, továbbá a géntechnológia, az epigenetika, a bioanalitika, valamint a hisztokémiai és képalkotó eljárások fejlődése nagyban hozzájárult. Ismereteink jelentős része azonban állatkísérleteken alapul, amelyek „transzlálása”, tehát humán kontextusba helyezése és felhasználása, nagy kihívást jelent a jelen kor orvostudománya számára.

Dr. Szalárdy Levente (Ph ’04 A), a klinikai orvostudományok doktora, az SZTE ÁOK Neurológiai Klinika szakorvosa, Junior Prima díjas. Főbb kutatási területei a mitochondriális agyvelőbántalmak, a sclerosis multiplex és az agyi kisérbetegségek. Kutatásai bemutatásán keresztül szemlélteti a transzlációs orvostudomány lehetőségeit, problematikáit és tanulságait.

Minden érdeklődőt szeretettel hívunk és várunk!